Milango ya fahamu

Milango ya fahamu ni ogani za mwili zinazoturuhusu kujua mazingira yetu. Mifano yake ni macho na masikio. Ni njia asili ya kutambua mtazamo au hisia.

Kibiolojia inaelezwa kuwa ogani yenye uwezo wa kupokea habari za nje ya mwili, kama vile nuru, sauti, halijoto, mwendo, harufu au ladha, na kuzibadilisha katika mishtuko ya umeme inayofikishwa kwa njia ya mfumo wa neva hadi ubongo.

Kama milango ya fahamu imeharibika, tunasema mtu ni kipofu, bubu au kiziwi, ana matatizo kuelewa mazingira yake sawa na jinsi wanavyoweza watu wengine.

Milango ya fahamu ni muhimu sana kwa Viumbe hai kutokana na kwamba inasadia kiumbe hai katika shughuli zake za kila siku, hasa katika kufatuta mahitaji muhimu (kwa Kiingereza yanaitwa Basic needs).

Fahamu zetu
Mara nyingi watu hutaja fahamu tano ambazo ni:

 Kusikia ni fahamu ya sauti kupitia masikio
 Kuona ni fahamu ya nuru kupitia macho
 Kuonja ni fahamu ya ladha kupitia ulimi
 Kunusa ni fahamu ya harufu kupitia pua
 Mguso ni fahamu ya nyuso za vitu kupitia ngozi, hasa ya mkono 

Hali halisi kuna fahamu zaidi:
 Fahamu ya joto - baridi
 Fahamu ya maumivu
 Fahamu ya uwiano (inayotuwezesha kusimama, kutofautisha juu na chini)
 Fahamu ya mwili wetu (inayotuwezesha kugusa pua wakati macho yamefungwa)

Mfumo wa kibiolojia ya fahamu zetu
Ogani mbalimbali za mwili ziko tayari kupokea vichocheo kutoka mazingira yetu. 

Neva katika ogani husika zina uwezo wa kupokea vichocheo vya nje vinavyotafsiriwa katika ubongo kwa fahamu mbalimbali
 vichocheo vya kikemia vinavyotuwezesha kuonja na kunusa Satir,P. & Christensen,S.T. (2008) Structure and function of mammalian cilia. in Histochemistry and Cell Biologygfgh, Vol 129:6
 vichocheo vya nuru vinavyotuwezesha kuonaFoster, R. G.; Provencio, I.; Hudson, D.; Fiske, S.; Grip, W.; Menaker, M. (1991). "Circadian photoreception in the retinally degenerate mouse (rd/rd)". Journal of Comparative Physiology A 169
 vichocheo vya halijoto vinavyotuwezesha kutofautisha joto na baridiKrantz, John. Experiencing Sensation and Perception.  Pearson Education, Limited, 2009. p. 12.3
 vichocheo vya shinikizo na mwendoWinter, R., Harrar, V., Gozdzik, M., & Harris, L. R. (2008). The relative timing of active and passive touch. [Proceedings Paper]. Brain Research, 1242, 54-58. doi:10.1016/j.brainres.2008.06.090
 vichocheo vya athari hatari vinavyotafsiriwa na ubongo kwa maumivu au kichefuchefuInternational Association for the Study of Pain: Pain Definitions [Retrieved 10 Sep 2011]. "Pain is an unpleasant sensory and emotional experience associated with actual or potential tissue damage, or described in terms of such damage" Derived from Bonica JJ. The need of a taxonomy. Pain. 1979;6(3):247–8

Wanyama pia wana ogani zinazowawezesha kutambua:
 vichocheo vya kusumaku (kwa mfano ndege wanaohamahama mbali kila mwaka kwa kufuata uga wa sumaku wa dunia)
 vichocheo vya umeme 
 vichocheo vya mnururisho sumakuumeme nje ya nuru ya kawaida, kwa mfano nyuki hutambua mawimbi ya urujuanimno yasiyoonekana na binadamu

Picha za milango ya fahamu

Marejeo

jamii:Milango ya fahamu